যমুনানগর জেলা
যমুনানগর জেলাটি ভারতের হরিয়ানা রাজ্যের ২২টি জেলার মধ্যে একটি। জেলাটি ১ নভেম্বর ১৯৮৯ সালে গঠিত হয় এবং এর আয়তন ১,৭৫৬ বর্গকিলোমিটার (৬৭৮ মা২)। যমুনানগর শহরে জেলার সদর দপ্তর অবস্থিত। যমুনানগরে বর্ষায় গড় বৃষ্টিপাত ৮৯২ মিমি, যেখানে হরিয়ানায় গড় বৃষ্টিপাত ঘটে ৪৬২ মিমি, যা রাজ্যের গড়ের তুলনায় খুব বেশি। জেলাটির উত্তরে হিমাচল প্রদেশ, পূর্বে উত্তরপ্রদেশ রাজ্য, দক্ষিণে কার্নাল জেলা, দক্ষিণ-পশ্চিমে কুরুক্ষেত্রের জেলা এবং পশ্চিমে আম্বালা জেলা দ্বারা পরিবেষ্টিত।